Rui Silva

**Rui Silva** (s. 3. elokuuta 1977 Santarém) on portugalilainen kestävyysjuoksija.

Silva aloitti kansainvälisen kilpauransa vuonna 1996, jolloin hän sijoittui yleisurheilun nuorten MM-kilpailuissa 1&nbsp;500 metrin juoksussa kuudenneksi ajalla 3.41,81. Vuonna 1998 hän voitti samalla matkalla sisäratojen Euroopan mestaruuden. Budapestin ulkoratojen EM-kisoissa hän oli toinen ja Yleisurheilun maailmancupissa  samoin toinen ajalla 3.40,95. 1999 Maebashin sisäratojen MM-kisoissa hän sijoittui viidenneksi 1&nbsp;500 metrillä ajalla 3.34,99. Samana vuonna hän voitti alle 23-vuotiaiden Euroopan mestaruuden sekä osallistui Sevillan MM-kilpailuihin, joissa hän karsiutui välierissä. Vuonna 2000 Silva osallistui Vilamouran maastojuoksun MM-kisoihin ollen lyhyellä matkalla 24:s sekä Sydneyn olympialaisiin, joissa hän karsiutui alkuerissä.

Silva voitti MM-kultaa Lissabonin sisäratojen MM-kisoissa 2001 1&nbsp;500 metrillä ajalla 3.51,06 ja sijoittui samana vuonna 1&nbsp;500 metrillä seitsemänneksi Edmontonin ulkoratojen MM-kisoissa. Vuonna 2002 Silva voitti sisäratojen Euroopan mestaruuden 1&nbsp;500 metrillä ajalla 3.49,93. Münchenin ulkoratojen EM-kisoissa hän voitti samalla matkalla pronssia ja sijoittui syyskuussa IAAF:n GP-finaalissa kahdeksanneksi. Birminghamin sisäratojen MM-kisoissa 2003 hän karsiutui 1&nbsp;500 metrin alkuerissä. Pariisin ulkoratojen MM-kisoissa hän oli viides ajalla 3.33,68 ja  neljäs.

Vuonna 2004 Silva voitti MM-hopeaa Budapestin sisäratojen MM-kisoissa 3&nbsp;000 metrin juoksussa ajalla 7.57,08. Ateenan olympialaisissa hän voitti 1&nbsp;500 metrillä pronssia ja  hän sijoittui kahdeksanneksi samalla matkalla. Vuonna 2005 Silva voitti Leiriassa Euroopan cupin 3&nbsp;000 metrin kilpailun. Helsingin MM-kisoissa hän voitti 1&nbsp;500 metrillä pronssia ja kauden lopussa  sijoittui yhdenneksitoista. Vuonna 2006 Silva voitti jälleen Euroopan cupin 3&nbsp;000 metrin kilpailun Thessalonikissa. Voitto tuli myös Torinon 2009 sisäratojen EM-kilpailujen 1&nbsp;500&nbsp;metrillä ajalla 3.44,38. Hän voitti samana vuonna myös Euroopan joukkuemestaruuskilpailujen 1&nbsp;500&nbsp;metriä Leirissa. Berliinin MM-kilpailuissa hän karsiutui 1&nbsp;500&nbsp;metrillä välierissä. Pariisin 2011 sisäratojen EM-kilpailujen 3&nbsp;000&nbsp;metrillä hän oli kuudes ajalla 7.59,49. Saman vuoden Daegun MM-kilpailuissa hän oli 10&nbsp;000&nbsp;metrillä yhdestoista, mutta karsiutui 5&nbsp;000&nbsp;metrin alkuerissä.

Silva on voittanut useita Portugalin mestaruuksia 800 ja 1&nbsp;500 metrin juoksussa niin hallissa kuin ulkoradoillakin. Lisäksi hän on voittanut useita kotimaansa mestaruuksia maastojuoksussa.

## Henkilökohtaiset ennätykset
:Lähde: IAAF
;Ulkoradat
* 800 metrin juoksu: 1.44,91 (2002)
* 1&nbsp;000 metrin juoksu: 2.16,30 (1999)
* 1 500 metrin juoksu: 3.30,07 (2002)
* Mailin juoksu: 3.49,50 (2002)
* 2&nbsp;000 metrin juoksu: 4.54,66 (1999)
* 3 000 metrin juoksu: 7.46,41 (2004)
* 5 000 metrin juoksu: 13.19,20 (2004)
* 10 000 metrin juoksu: 27.53,55 (2011)
* Puolimaraton: 1.02.40 (2012)
* Maraton: 2.12.16 (2013)

;Sisäradat
* 800 metrin juoksu: 1.46,40 (1999)
* 1 000 metrin juoksu: 2.17,36 (2001)
* 1 500 metrin juoksu: 3.34,99 (1999)
* Mailin juoksu: 3.52,18 (2001)
* 2 000 metrin juoksu: 5.03,95 (2001)
* 3 000 metrin juoksu: 7.39,44 (2000)
* 5 000 metrin juoksu: 13.41,93 (2011)

## Lähteet